als_Latn dik_Latn sag_Latn
Huawei prezantoi një telefon të ri inteligjent të serisë Ascend Mate, që quhet Ascend Mate 7. Ky telefon përmban ekran 6 inç me rezolucion 1080 pikselë.
Ascend Mate 7 ka procesorin më të fundit të kompanisë Huawei, Kirin 925 me tetë bërthama, ku katër bërthama janë Cortex-A15 me shpejtësi 1.8GHz dhe katër të tjera Cortex-A7 me shpejtësi 1.3GHz, së bashku me kartën grafike Mali-T628 GPU. Ai do të vijë në dy versione të ndryshme, ku njëri version do të ketë 16GB hapësirë të brendshme dhe 2GB RAM, ndërsa modeli tjetër do të ketë 32GB hapësirë të brendshme dhe 3GB RAM.
Ka një kamera të pasme 13 megapikselë dhe një kamera ballore 5 megapikselë, të dyja mund të regjistrojnë video me rezolucion 2160 pikselë. Ky telefon do të operojë me sistemin operativ Android 4.4 KitKat me ndërfaqen Huawei EMUI v3.0, dhe ka bateri me kapacitet 4100mAh.
Modeli me 16GB hapësirë të brendshme do të kushtojë 499 dollarë, ndërsa modeli tjetër me 32GB hapësirë do të kushtojë 599 dollarë. Telefoni Ascend Mate 7 do të dalë në treg këtë tremujor dhe do të vijë në ngjyrë të zezë, ngjyrë ari dhe gri.
(Herë të lexuara: 183)
als_Latn als_Latn als_Latn als_Latn als_Latn